Diari Oficial de la Generalitat Valenciana


Sumari del DOGV 5462, del 02-03-2007 (2007/2407)

Informació pública de la suspensió de llicències en l'àmbit de la unitat d'execució única del sector de sòl urbanitzable programat PRR-3 Orriols del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2407


Data del document
:   02-02-2007

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

El Ple de l'ajuntament, en la sessió del dia 26 de gener de 2007, va adoptar l'acord següent:   
"De conformitat amb l'informe de l'assessoria jurídica i el dictamen de la Comissió d'Economia i Hisenda, de 23 de gener de 2007; i l'esmena a este subscrita pel cinqué tinent d'alcalde, delegat d'Urbanisme, Habitatge i Qualitat Urbana, senyor Bellver, el Ple de l'ajuntament, per unanimitat, acorda:  
Primer. Consentir i complir en els seus propis termes la Sentència número 156, dictada per la Sala Contenciosa Administrativa del Tribunal Superior de Justícia de la Comunitat Valenciana en data 5 de febrer de 2003 en els recursos contenciosos acumulats números 1/889/97, 1/2646/97 i 1/61/98, interposats per Gestión Urbanizadora Valenciana, SL, respectivament, contra l'acord plenari de 28 de febrer de 1997, pel qual es va adjudicar el PAI del sector PRR-3 Orriols; Resolució de l'Alcaldia de 26 de setembre de 1997, que va desestimar la seua sol·licitud de subrogar-se en el lloc de l'adjudicatari del PAI; i acord plenari de 31 d'octubre de 1997, que va aprovar definitivament el pla parcial de l'esmentat sector. La sentència estima el recurs 1/889/97 i reconeix el dret de la recurrent a ser indemnitzada en la quantitat que es fixe en execució de sentència, desestima el contenciós 1/2646/97 i estima el recurs 1/61/98 condicionant a l'aprovació definitiva el document d'homologació pel conseller d'Obres Públiques i Urbanisme; i igualment que es consenta i complisca la Sentència del Tribunal Suprem, de data 22 de novembre del 2006, pel que fa a la imposició a l'ajuntament de les costes processals fins a un límit de mil euros.  
Segon. Suspendre, de conformitat amb el que preveu l'article 101.1 de la Llei 16/2005, de 30 de desembre, de la Generalitat, Urbanística Valenciana, a fi de facilitar l'estudi o reforma de l'ordenació urbanística, la tramitació i l'atorgament de llicències d'activitat, parcel·lació de terrenys, edificació, i demolició en l'àmbit de la unitat d'execució única del sector de sòl urbanitzable programat PRR-3 Orriols, del PGOU de València, excepte aquells àmbits que compten amb ordenació detallada en vigor.  
Tercer. La suspensió de llicències acordada implicarà, també, la dels acords aprovatoris de nous programes en l'àmbit afectat, segons disposen l'article 103 de la Llei 16/2005, de 30 de desembre, de la Generalitat, Urbanística Valenciana.   
Quart. Aprovar expressament la interrupció dels expedients relatius a les sol·licituds de llicències urbanístiques que pogueren tindre entrada en este ajuntament en el període que transcórrega fins a la publicació del present acord en el Diari Oficial de la Comunitat Valenciana.  
Igualment serà no admesa a tràmit, en el període que dure la suspensió, qualsevol altra nova sol·licitud de llicència d'activitat, parcel·lació de terrenys, edificació i demolició que poguera presentar-se dins de l'àmbit afectat per la suspensió.  
Cinqué. Publicar el present acord en el Diari Oficial de la Comunitat Valenciana, a partir del moment de la qual cobrarà efectivitat la suspensió acordada, de conformitat amb el que preveu l'article 101.1 de la Llei 16/2005, de 30 de desembre, de la Generalitat, Urbanística Valenciana.  
Sisé. Notificar el present acord als distints servicis municipals  
Contra l'acte administratiu transcrit, que és definitiu en via administrativa, podreu interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'esta notificació.  
Tot això sense perjuí que puga exercitar qualsevol altre recurs o acció que estime procedent.  
València, 2 de febrer de 2007.- El secretari: Pedro García Rabasa.